Imtella' Mejju 23, 2021 - Aġġornata 23 Ta' Mejju, 2021 6:28pm Ajruplan tar-Ryanair li kien qed itir mill-Greċja għal-Litwanja ġie ordnat jinżel Minsk fil-Belarus. Il-membri tal-oppożizzjoni fil-pajjiż qalu li dan sar biex jiġi arrestat il-ġurnalist Roman Protasevich li hu kritiku tal-gvern. Il-President tal-Litwanja, Gitanas Nauseda, akkuża lill-Belarus b'azzjoni abnormali u talab għall-ħelsien immedjat tal-ġurnalist. Il-Belarus qal li l-ajruplan ġie ordnat ibiddel ir-rotta minħabba biża' li abbord kien hemm bomba.